**Beth yw Menter Iaith?**

Mudiadau cymunedol, gwirfoddol sy’n hyrwyddo’r Gymraeg yn y gymuned.  Mae’r Mentrau yn amrywio o ran maint ac adnoddau ond mae’r nod yr un i ni i gyd - sef hyrwyddo’r Gymraeg a’r defnydd ohoni yn y gymuned.

**Y Mentrau Iaith - Hanes Cryno**

**1991** cafodd y Fenter Iaith gyntaf, sef Menter Cwm Gwendraeth, ei sefydlu yn 1991.  Dathlu 25 mlynedd eleni.  Yn fuan wedyn (1992) sefydlwyd Menter Iaith RhCT, gan ddefnyddio ac addasu’r model a grewyd yn y Gorllewin.

Erbyn **1999** roedd chwech Menter yn bodoli ac ar sail llwyddiant y Mentrau cynnar, roedd yna alw am Fentrau tebyg mewn ardaloedd eraill ledled Cymru

Yn ystod y cyfnod hwn roedd rhai Mentrau yn cynorthwyo i sefydlu Mentrau eraill, yn rhannu gwybodaeth a phrofiadau rhwng staff y Mentrau ac yn **1999** cafodd Mentrau Iaith Cymru ei sefydlu fel corff cenedlaethol i gynrychioli a chefnogi’r Mentrau, gwaith sydd wedi parhau i ddatblygu dros y blynyddoedd wrth i’r Mentrau hefyd dyfu ac esblygu.

Erbyn hyn mae yna **23 Menter Iaith** sy’n gwasanaethu pob rhan o Gymru.  Mae’r Mentrau Iaith a’u model yn unigryw i Gymru.

**Rôl a gwaith y Mentrau - meysydd ac enghreifftiau**

Yn genedlaethol, mae’r Mentrau yn cynnal dros 300 o swyddi, gyda swyddi rhan amser a chyfleoedd achlysurol eraill ar ben hynny.  Mae’r Mentrau yn gweithio gyda dros **1000 o wirfoddolwyr** i gynnal dros **13,000 o weithgareddau** bob blwyddyn, gyda **160,000 o gyfranogwyr**.  Rhwng y Mentrau yn genedlaethol, maen nhw’n denu dros **£5m** y flwyddyn gan ffynonellau amrywiol gan gynnwys grantiau Llywodraeth Cymru, grantiau eraill megis y loteri a chyllid UE a chytundebau gydag Awdurdodau Lleol a chyrff eraill i ddarparu gwasanaethau amrywiol.  Mae’r holl gyllid yn cael ei fuddsoddi yn ein cymunedau trwy gynnal swyddi, gwasanaethau a chyfleoedd i gefnogi pobl i ddefnyddio’r Gymraeg ym mhob agwedd ar fywyd.

Mae gwaith y Mentrau yn cael ei llywio gan anghenion a chyfleoedd lleol - mae’n naturiol felly bod gweithgareddau a prosiectau amrywiol o ardal i ardal.  Dyma gipolwg ar feysydd gwaith y Mentrau:

* **Cymunedol** - cyfleoedd hamdden, addysg oedolion, clybiau diddordeb, cefnogi dysgwyr, gwyliau (e.e.
* **Teuluoedd** - cyfleoedd cymunedol, cefnogaeth i rieni, codi hyder, clybiau gofal, rhannu manteision addysg Gymraeg
* **Plant a phobl ifanc** - gweithgareddau a clybiau hamdden amrywiol er mwyn sicrhau cyfleoedd i ddefnyddio’r Gymraeg yn gymdeithasol
* **Gwaith strategol a dylanwadu** - Fforymau sirol, ymgynghori, cydweithio ag Awdurdodau Lleol a chyrff eraill er mwyn hyrwyddo’r Gymraeg a’r defnydd ohoni
* Mae **cydweithio** a gwaith partneriaethol yn llorweddol i waith y Mentrau yn lleol ac yn genedlaethol e.e. Urdd, Mudiad Meithrin, Cymraeg i Oedolion, Eisteddfod, CFfI ac eraill
* **Economaidd - mentrau cymdeithasol** (e.e. cyfieithu cymunedol, gwasanaethau gofal plant, siopau, caffis, canolfannau e.e. Soar, a’r Hen Lyfrgell a chefnogi datblygiad canolfannau eraill ar draws Cymru e.e. Yr Atom, Canolfan Glyndwr, Canolfan Gymraeg Bangor)